รัฐบาลไทย-ข่าวทำเนียบรัฐบาล-นายกฯและภริยา เป็นประธานพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566 ณ ท้องสนามหลวง
วันเสาร์ที่ 12 สิงหาคม 2566
12/08/2566
นายกฯและภริยา เป็นประธานพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566 ณ ท้องสนามหลวง
นายกรัฐมนตรีและภริยา เป็นประธานพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2566 ณ ท้องสนามหลวง
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าวันนี้(12สิงหาคม2566)เวลา19.19น.ณมณฑลพิธีท้องสนามหลวงพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพร้อมด้วยนางนราพรจันทร์โอชาภริยาเป็นประธานในพิธีจุดเทียนถวายพระพรชัยมงคลเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง12สิงหาคม2566โดยมีประธานศาลฎีกาและภริยาประธานวุฒิสภาประธานองค์กรอิสระและคู่สมรสคณะรัฐมนตรีและคู่สมรสข้าราชการชั้นผู้ใหญ่ทหารตํารวจและภาคประชาชนเข้าร่วมในพิธี
เมื่อนายกรัฐมนตรีและภริยาถึงบริเวณพิธีท้องสนามหลวงขึ้นสู่เวทีนายกรัฐมนตรีถวายความเคารพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงนายกรัฐมนตรีรองประธานรัฐสภา (แทนประธานรัฐสภา)ประธานศาลฎีกาวางพานพุ่มทองและพานพุ่มเงินนายกรัฐมนตรีถวายธูปเทียนแพ(เปิดกรวยกระทงดอกไม้)ก่อนจุดเทียนถวายพระพรชัยมงคลจากนั้นนายกรัฐมนตรีกล่าวกราบบังคมทูลถวายพระพรชัยมงคลและกล่าวนําผู้เข้าร่วมพิธีถวายพระพรชัยมงคลความว่า
“ขอเดชะฝ่าละอองธุลีพระบาทปกเกล้าปกกระหม่อมเนื่องในวันเฉลิมพระชนมพรรษาของใต้ฝ่าละอองธุลีพระบาทที่เวียนมาบรรจบอีกคํารบหนึ่งในวันที่12สิงหาคมพุทธศักราช2566 ข้าพระพุทธเจ้าพลเอกประยุทธ์จันทร์โอชานายกรัฐมนตรีพร้อมด้วยพสกนิกรชาวไทยทุกหมู่เหล่าทั้งที่ได้มาพร้อมกันอยู่ณบริเวณมณฑลพิธีแห่งนี้และที่อยู่ในสถานที่ต่างๆทั่วประเทศตลอดจนทั่วโลกมีความปลื้มปีติเป็นล้นพ้นที่ได้มาร่วมกันแสดงความจงรักภักดีและน้อมสํานึกในพระมหากรุณาธิคุณอันหาที่สุดมิได้ในวันนี้
ข้าพระพุทธเจ้าทั้งหลายต่างประจักษ์แจ้งในพระมหากรุณาธิคุณล้นเกล้าล้นกระหม่อมที่ตลอดระยะเวลาอันยาวนานหลายทศวรรษใต้ฝ่าละอองธุลีพระบาททรงปฏิบัติบําเพ็ญพระราชกรณียกิจนานัปการเพื่ออํานวยประโยชน์สุขแก่ปวงประชาและสร้างความมั่นคงแก่ประเทศทรงค้นคิดและพัฒนาโครงการต่างๆนับเป็นอเนกประการซึ่งครอบคลุมการพัฒนาทั่วทุกด้านทั้งการอนุรักษ์ทรัพยากรธรรมชาติและสิ่งแวดล้อมการส่งเสริมอนุรักษ์ฟื้นฟูงานศิลปะพื้นบ้านและงานหัตถศิลป์อันงดงามหลากหลายสาขาล้วนก่อให้เกิดคุณประโยชน์ต่ออาณาราษฎรและประเทศชาตินับแต่อดีตจวบจนปัจจุบันพระปรีชาสามารถและน้ําพระราชหฤทัยอันเปี่ยมล้นด้วยพระเมตตาอาทรทั้งพระราชจริยวัตรอันงดงามยิ่งนี้ได้ประทับแนบแน่นอยู่ในดวงใจของพสกนิกรไทยโดยถ้วนทั่ว
“วันแม่แห่งชาติ” 12สิงหาคมจึงมีความสําคัญยิ่งต่อชาวไทยทุกคนที่จะได้ร่วมกันแสดงออกถึงพลังแห่งความจงรักภักดีต่อใต้ฝ่าละอองธุลีพระบาทที่ทรงเป็นประดุจแม่แห่งแผ่นดินและเป็นศูนย์รวมดวงใจของปวงชนชาวไทยทั้งชาติในศุภวาระมงคลเฉลิมพระชนมพรรษาของใต้ฝ่าละอองธุลีพระบาทข้าพระพุทธเจ้าขอพระราชทานพระบรมราชานุญาตนําพสกนิกรทั้งหลายถวายพระพรชัยมงคลดังต่อไปนี้
ข้าพระพุทธเจ้า...ขอพระราชทานถวายพระพรชัยมงคลขออัญเชิญคุณพระศรีรัตนตรัยและอํานาจสิ่งศักดิ์สิทธิ์ในสากลและพระสยามเทวาธิราชโปรดดลบันดาลประทานพรให้สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงทรงเจริญพระชนมายุยิ่งยืนนานทรงพระเกษมสําราญพระสุขภาพพลานามัยแข็งแรงปราศจากโรคาพาธและภัยพาลทั้งปวงสถิตเป็นมิ่งขวัญร่มเกล้าของปวงข้าพระพุทธเจ้าและเหล่าพสกนิกรตราบกาลนานเทอญ”ด้วยเกล้าด้วยกระหม่อมขอเดชะ
จบแล้วดนตรีบรรเลงเพลงสรรเสริญพระบารมีนายกรัฐมนตรีและภริยารับมอบโคมเทียนผู้ร่วมพิธีจุดเทียนถวายพระพรชัยมงคลนายกรัฐมนตรีนําร้องเพลงสดุดีพระแม่ไทยจากนั้นนายกรัฐมนตรีกล่าวนํา“ทรงพระเจริญ” 3ครั้งเป็นอันเสร็จพิธี
—————-